ΠΕΡΙΕΧΟΜΕΝΑ
ΑΠΟΦΑΣΕΙΣ
Προσθήκη Σχολών και τμημάτων στο Ωδείο με
την ονομασία «Ωδείο Μουσική Παιδεία».
Αντιστοίχιση των υφισταμένων κλάδων και ειδικοτήτων του Οργανισμού/Εσωτερικού Κανονι-
σμού Λειτουργίας του Δήμου Αγίου Βασιλείου με
τους οριζόμενους στο π.δ. 85/2022 (Α’ 232) νέους
κλάδους και ειδικότητες.
2η Τροποποίηση του Οδηγού Χρηματοδότησης
και Διαχείρισης του Ειδικού Λογαριασμού Κονδυλίων Έρευνας (Ε.Λ.Κ.Ε.) του Γεωπονικού Πανεπι-
στημίου Αθηνών.
ΔΙΟΡΘΩΣΕΙΣ ΣΦΑΛΜΑΤΩΝ
Διόρθωση σφάλματος στην υπ’ αρ. 222/17-02-2023
απόφαση του Δημάρχου Τεμπών, Ν. Λάρισας, «Αντιστοίχιση των υφισταμένων κλάδων και ειδικοτήτων
του Οργανισμού Εσωτερικής Υπηρεσίας του Δήμου Τεμπών με τους οριζόμενους στο π.δ. 85/2022
(Α’ 232) νέους κλάδους και ειδικότητες», που δημοσιεύθηκε στην Εφημερίδα της Κυβερνήσεως
(Β’ 1285).
ΑΠΟΦΑΣΕΙΣ
Αριθμ. απόφ. 201/2025
(1)
Προσθήκη Σχολών και τμημάτων στο Ωδείο με
την ονομασία «Ωδείο Μουσική Παιδεία».
Ο ΑΝΤΙΔΗΜΑΡΧΟΣ ΜΑΡΚΟΠΟΥΛΟΥ-ΜΕΣΟΓΑΙΑΣ
Έχοντας υπόψη:
1. Τις διατάξεις:
α. Του εδαφίου 28 παρ. 4, του άρθρου 94, και του άρθρου 95, παρ. 1 του ν. 3852/2010 «Πρόγραμμα Καλλι-
κράτης» (Α’ 87),
β. του ν. 299/1976 «Περί ρυθμίσεως θεμάτων αφορώντων εις τον κανονισμό λειτουργίας των ιδιωτικών
μουσικών ιδρυμάτων» (Α’ 90) και του β.δ. 16/1966 «Περί
ιδρύσεως ιδιωτικών μουσικών ιδρυμάτων» (Α’ 7),
γ. του άρθρου 10 του ν. 3207/2003 «Ρύθμιση θεμάτων
Ολυμπιακής προετοιμασίας και άλλες διατάξεις».
2. Την υπό στοιχεία ΥΠΠΟ/78036/2473/19.10.2004
υπουργική απόφαση «Καθορισμός προδιαγραφών κτιρίων για στέγαση Μουσικού Εκπαιδευτηρίου» (Β’ 1595).
3. Την υπό στοιχεία ΥΠΠΟ/ΚΑΤΕΧΝ/Δ/7388/7.2.1994
απόφαση «Καθορισμός παραβόλου για ίδρυση Ανωτέρων Σχολών Καλλιτεχνικής Εκπαίδευσης και ιδιωτικών
Μουσικών Εκπαιδευτηρίων» (Β’ 123).
4. Την υπό στοιχεία ΥΠΠΟΤ/οικ.38573/1216/31.3.2011
κοινή υπουργική απόφαση «Διεκπεραίωση και απλούστευση της διοικητικής διαδικασίας χορήγησης άδειας ίδρυ-
σης και λειτουργίας ιδιωτικών μουσικών εκπαιδευτικών
ιδρυμάτων (Ωδείων, Μουσικών Σχολών ή Παραρτημάτων
αυτών) μέσω των Ενιαίων Κέντρων Εξυπηρέτησης» (Β’ 693).
5. Την υπ’ αρ 4396/04-3-2025 αίτηση της Ιωάννας Γκιώνη του Κωνσταντίνου, με τα συνημμένα δικαιολογητικά.
6. Την υπ’ αρ. 7078/18-05-2016 απόφαση για την χορήγηση της άδειας ίδρυσης και λειτουργίας Ωδείου στην
Γκιώνη Ιωάννα του Βασιλείου με την ονομασία «ΩΔΕΙΟ
ΜΟΥΣΙΚΗ ΠΑΙΔΕΙΑ».
7. Την υπ’ αρ. 16082/04-09-2023 απόφαση για την μεταβίβαση Ωδείου με την ονομασία «ΩΔΕΙΟ ΜΟΥΣΙΚΗ
ΠΑΙΔΕΙΑ» στην Γκιώνη Ιωάννα του Κωνσταντίνου.
8. Το παράβολο είσπραξης (υπ’ αρ. 4055/06-03-2025
παραστατικού, ποσού 150 €).
9. Την υπ’. αρ. 75/2025 απόφαση Δημάρχου περί μεταβίβασης αρμοδιοτήτων στους Αντιδημάρχους, απο-
φασίζουμε:
1. Την προσθήκη Σχολών και Τμημάτων στο Ωδείο
της Γκιώνη Ιωάννας του Κωνσταντίνου με την ονομασία
«ΩΔΕΙΟ ΜΟΥΣΙΚΗ ΠΑΙΔΕΙΑ», το οποίο θα στεγαστεί στο
ισόγειο κτηρίου που βρίσκεται επί των οδών Ι. Πρίφτη 17
και Αναπαύσεως, στο Μαρκόπουλο.
2. Το Ωδείο θα λειτουργήσει με τις εξής σχολές και
τμήματα:
α. Σχολή Διεύθυνσης Ορχήστρας
β. Σχολή Διεύθυνσης Χορωδίας
γ. Σχολή Παραδοσιακής Μουσικής με όλα τα λειτουργούντα τμήματα της.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
11 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1790
14.04.2025 16:31:56
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1790/11.04.2025
3. Από τις διατάξεις της παρούσης δεν προκαλείται
δαπάνη σε βάρος του Δήμου Μαρκοπούλου.
Η απόφαση αυτή να δημοσιευθεί στην εφημερίδα της
Κυβερνήσεως.
Μαρκόπουλο, 19 Μαρτίου 2025
Ο Αντιδήμαρχος
ΔΗΜΗΤΡΙΟΣ ΚΟΛΙΑΒΑΣΙΛΗΣ
Ι
Αριθμ. πράξης 199/2025
(2)
Αντιστοίχιση των υφισταμένων κλάδων και ειδικοτήτων του Οργανισμού/Εσωτερικού Κανο-
νισμού Λειτουργίας του Δήμου Αγίου Βασιλείου
με τους οριζόμενους στο π.δ. 85/2022 (Α’ 232) νέους κλάδους και ειδικότητες.
Ο ΔΗΜΑΡΧΟΣ ΑΓΙΟΥ ΒΑΣΙΛΕΙΟΥ
Έχοντας υπόψη:
1. Τις διατάξεις:
α) Των παρ. 1 και 3 του άρθρου 52 του ν. 4830/2021
«Νέο πλαίσιο για την ευζωία των ζώων συντροφιάς-Πρόγραμμα “AΡΓΟΣ” και λοιπές διατάξεις» (Α’ 169),
β) των παρ. 1 και 2 του άρθρου 13 του π.δ. 85/2022
«Καθορισμός προσόντων διορισμού σε φορείς του Δημοσίου (Προσοντολόγιο-Κλαδολόγιο)» (Α’ 232),
γ) Τον ισχύοντα Οργανισμό Εσωτερικής Υπηρεσίας του Δήμου Αγίου Βασιλείου όπως τροποποιήθηκε
(Β’ 1090/2019).
2. Την υπ’ αρ. 2370/17-2-2023 Π.Ο.Υ. για την μη πρόκληση δαπάνης σύμφωνα με το άρθρο 24 του ν. 4270/2014
(Α’ 143).
3. Το υπ’ αρ. 1669/30-3-2023 έγγραφο της Αποκεντρωμένης Διοίκησης Κρήτης το οποίο έλαβε το υπ’ αρ. 4783/
11-4-2023 της υπηρεσίας.
4. Την υπ’ αρ. 127/2023 πράξη αντιστοίχισης των υφισταμένων κλάδων και ειδικοτήτων του Οργανισμού/
Εσωτερικού Κανονισμού Λειτουργίας του Δήμου Αγίου
Βασιλείου με τους οριζόμενους στο π.δ. 85/2022 (Α’ 232)
νέους κλάδους και ειδικότητες (Β’ 2981/2023).
5. Την 634/2023 πράξη αντιστοίχισης των υφισταμένων κλάδων και ειδικοτήτων του Οργανισμού/Εσωτερι-
κού Κανονισμού Λειτουργίας του Δήμου Αγίου Βασιλείου με τους οριζόμενους στο π.δ. 85/2022 (Α’ 232) νέους
κλάδους και ειδικότητες (Β’ 5741/2023).
6. Το Γ’ 483/2025 περί διορισμού μόνιμου υπαλλήλων
σε κενή οργανική θέση του Δήμου Αγίου Βασιλείου.
7. Το Γ’ 626/2025 περί διορισμού μόνιμου υπαλλήλου
σε κενή οργανική θέση του Δήμου Αγίου Βασιλείου.
7. Το Γ’ 2689/2024 περί διορισμού μόνιμου υπαλλήλου
σε κενή οργανική θέση του Δήμου Αγίου Βασιλείου.
8. Το Γ’ 2005/2023 περί μετάταξης μόνιμου υπαλλήλου
σε ανώτερη κατηγορία με εμπειρία κενή οργανική θέση
του Δήμου Αγίου Βασιλείου, αποφασίζουμε:
Την αντιστοίχιση υπαλλήλων που εκκρεμούσε ο διορισμός τους ή η μετάταξης τους στους κάτωθι κλάδων και
ειδικοτήτων των Νεοδιορισμένων μόνιμών, όπως περιλαμβάνονται στον ισχύοντα Οργανισμό Εσωτερικής Υπηρε-
σίας του Δήμου Αγίου Βασιλείου όπως τροποποιήθηκε (Β’
1090/2019) με τους οριζόμενους στο Παράρτημα Β’ του
π.δ. 85/2022 νέους κλάδους και ειδικότητες, ως ακολούθως:
Α. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ
1. ΚΑΤΗΓΟΡΙΑ Π.Ε.
ΥΦΙΣΤΑΜΕΝΟΙ ΚΛΑΔΟΙ
ΝΕΟΙ ΚΛΑΔΟΙ ΚΑΙ ΕΙΔΙΚΟΤΗΤΕΣ ΜΕ ΒΑΣΗ ΤΟ Π.Δ. 85/2022
ΚΛΑΔΟΣ
Αριθμός
θέσεων
ΝΕΟΣ ΚΛΑΔΟΣ
ΝΕΑ ΕΙΔΙΚΟΤΗΤΑ
Αριθμός
θέσεων
ΠΕ ΔΙΕΚΠΕΡΑΙΩΣΗ
ΥΠΟΘΕΣΕΩΝ ΠΟΛΙΤΩΝ
ΠΕ ΔΙΕΚΠΕΡΑΙΩΣΗ
ΥΠΟΘΕΣΕΩΝ ΠΟΛΙΤΩΝ
ΠΕ ΔΙΕΚΠΕΡΑΙΩΣΗ
ΥΠΟΘΕΣΕΩΝ ΠΟΛΙΤΩΝ
ΠΕ ΔΙΟΙΚΗΤΙΚΟΥΟΙΚΟΝΟΜΙΚΟΥ
ΠΕ ΔΙΟΙΚΗΤΙΚΟΥΟΙΚΟΝΟΜΙΚΟΥ
2. ΠΕ ΔΙΟΙΚΗΤΙΚΟΥΟΙΚΟΝΟΜΙΚΟΥ
2. ΚΑΤΗΓΟΡΙΑ Τ.Ε.
ΥΦΙΣΤΑΜΕΝΟΙ ΚΛΑΔΟΙ
ΝΕΟΙ ΚΛΑΔΟΙ ΚΑΙ ΕΙΔΙΚΟΤΗΤΕΣ ΜΕ ΒΑΣΗ ΤΟ Π.Δ. 85/2022
ΚΛΑΔΟΣ
Αριθμός
θέσεων
ΝΕΟΣ ΚΛΑΔΟΣ
ΝΕΑ ΕΙΔΙΚΟΤΗΤΑ
Αριθμός
θέσεων
ΤΕ ΔΙΟΙΚΗΤΙΚΟΥΛΟΓΙΣΤΙΚΟΥ
ΤΕ ΔΙΟΙΚΗΤΙΚΟΥΛΟΓΙΣΤΙΚΟΥ
2. ΤΕ ΔΙΟΙΚΗΤΙΚΟΥΛΟΓΙΣΤΙΚΟΥ
3. ΚΑΤΗΓΟΡΙΑ Δ.Ε.
ΥΦΙΣΤΑΜΕΝΟΙ ΚΛΑΔΟΙ
ΝΕΟΙ ΚΛΑΔΟΙ ΚΑΙ ΕΙΔΙΚΟΤΗΤΕΣ ΜΕ ΒΑΣΗ ΤΟ Π.Δ. 85/2022
ΚΛΑΔΟΣ
Αριθμός
θέσεων
ΝΕΟΣ ΚΛΑΔΟΣ
ΝΕΑ ΕΙΔΙΚΟΤΗΤΑ
Αριθμός
θέσεων
ΔΕ ΟΔΗΓΩΝ
ΔΕ ΟΔΗΓΩΝ
ΔΕ ΟΔΗΓΩΝ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1790/11.04.2025
Η απόφαση αυτή να δημοσιευθεί στην Εφημερίδα της
Κυβερνήσεως
Σπήλι, 14 Μαρτίου 2025
Ο Δήμαρχος
ΙΩΑΝΝΗΣ ΤΑΤΑΡΑΚΗΣ
Ι
Αριθμ. 2150
(3)
2η Τροποποίηση του Οδηγού Χρηματοδότησης
και Διαχείρισης του Ειδικού Λογαριασμού Κονδυλίων Έρευνας (Ε.Λ.Κ.Ε.) του Γεωπονικού Πα-
νεπιστημίου Αθηνών.
ΤΟ ΣΥΜΒΟΥΛΙΟ ΔΙΟΙΚΗΣΗΣ
ΤΟΥ ΓΕΩΠΟΝΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τις διατάξεις:
α) του ν. 1844/1920 «Περί Ανωτέρας Γεωπονικής Σχολής» (Α’ 17),
β) των άρθρων 19 και 20 του ν. 4589/2019 «Συνέργειες Εθνικού και Καποδιστριακού Πανεπιστημίου
Αθηνών, Γεωπονικού Πανεπιστημίου Αθηνών, Πανεπιστημίου Θεσσαλίας με τα Τ.Ε.Ι. Θεσσαλίας και Στερε-
άς Ελλάδας, Παλλημνιακό Ταμείο και άλλες διατάξεις»
(Α’ 13),
γ) του π.δ. 298/26.08.1996 «Περί Οργανισμού διοικητικών υπηρεσιών του Γεωπονικού Πανεπιστημίου Αθη-
νών» (Α’ 206), όπως τροποποιήθηκε και συμπληρώθηκε
με το άρθρο 7 της υπ’ αρ. 1943/18.3.2025 απόφασης του
Συμβουλίου Διοίκησης του Γ.Π.Α. (Β’ 1350).
δ) του άρθρου 14, των άρθρων του Κεφαλαίου ΚΖ’
Οργάνωση και Λειτουργία Ειδικών Λογαριασμών Κονδυλίων Έρευνας και ειδικότερα του άρθρου 259 του
ν. 4957/2022 «Νέοι Ορίζοντες στα Ανώτατα Εκπαιδευτικά
Ιδρύματα: Ενίσχυση της ποιότητας, της λειτουργικότητας
και της σύνδεσης των Α.Ε.Ι. με την κοινωνία και λοιπές
διατάξεις» (Α’ 141),
ε) του ν. 4310/2014 «Έρευνα, Τεχνολογική Ανάπτυξη
και Καινοτομία και άλλες διατάξεις» (Α’ 258),
στ) των άρθρων 75-78 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024)
Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α’ 184),
ζ) του άρθρου 5 και του άρθρου 9 του ν. 3469/2006
«Εθνικό Τυπογραφείο, Εφημερίς της Κυβερνήσεως και
λοιπές διατάξεις» (Α’ 131).
2. Την υπ’ αρ. 10540/23.12.2022 (ΑΔΑ: 97ΓΘ46Ψ8Ζ626Υ) διαπιστωτική πράξη του Πρύτανη, περί εκλογής
Πρύτανη και ορισμό Αντιπρυτάνεων του Γεωπονικού
Πανεπιστημίου Αθηνών με θητεία έως 31.08.2026
(Υ.Ο.Δ.Δ. 1217).
3. Την υπ’ αρ. 85/09.01.2023 (ΑΔΑ: ΨΤΙ546Ψ8Ζ6-221)
απόφαση του Πρύτανη «Καθορισμός των τομέων ευθύνης, μεταβίβαση αρμοδιοτήτων στους τρεις Αντιπρυτά-
νεις του Γ.Π.Α. και καθορισμός της σειράς αναπλήρωσης
Πρύτανη» (Β’ 58).
4. Την υπ’ αρ. 9098/14.11.2022 διαπιστωτική πράξη
συγκρότησης του Συμβουλίου Διοίκησης του Γ.Π.Α. με
θητεία έως 31.08.2026 (Υ.Ο.Δ.Δ. 1086).
5. Την υπ’ αρ. 35516/5.12.2024 απόφαση της Επιτροπής
Ερευνών του ΕΛΚΕ (Συνέδρια 38η/4.12.2024) περί τροποποίησης του Οδηγού Χρηματοδότησης και Διαχείρισης
του Ειδικού Λογαριασμού Κονδυλίων και Έρευνας του
Γεωπονικού Πανεπιστημίου Αθηνών σύμφωνα με τον
ν. 4957/2022.
6. Την απόφαση του Συμβουλίου Διοίκησης του Γ.Π.Α.
(έκτακτη συνεδρία 36/27.01.2025 με θέμα τροποποίηση
του Οδηγού Χρηματοδότησης και Διαχείρισης του ΕΛΚΕ
Γ.Π.Α.).
7. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο «ΕΜΔΔ-ΜΙΤΟΣ».
8. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του τακτικού
προϋπολογισμού του Ιδρύματος ή του κρατικού προϋπολογισμού, αποφασίζει:
Εγκρίνει την τροποποίηση των άρθρων 31 και 32 του
Κεφαλαίου Δ’ «Απασχόληση προσωπικού στα έργα/
προγράμματα του ΕΛΚΕ», του Οδηγού Χρηματοδότησης και Διαχείρισης του Ειδικού Λογαριασμού Κονδυ-
λίων Έρευνας του Γεωπονικού Πανεπιστημίου Αθηνών
(Ε.Λ.Κ.Ε./Γ.Π.Α.), (Β’ 7790) ως ακολούθως:
α) Στο άρθρο 31, παρ. 5 β προστίθεται η φράση «καθώς
και τεχνικό έργο».
β) Στο άρθρο 31, παρ. 5δ διαγράφεται η φράση «σε
συνδυασμό και με τις προβλέψεις της παρ. 1 του άρθρου
39 του ν. 4308/2014 (Α’ 251, Ελληνικά Λογιστικά Πρότυπα, συναφείς ρυθμίσεις και άλλες διατάξεις).
Υ) Στο άρθρο 31, προστίθεται νέα παράγραφος η οποία
παίρνει τον αριθμό 6 με το παρακάτω περιεχόμενο:
«6. Εφόσον ο Φορέας Χρηματοδότησης δεν απαιτεί τη
διαδικασία δημόσιας πρόσκλησης και ο Επιστημονικός
Υπεύθυνος κρίνει σκόπιμη την πρόσληψη πρόσθετου
προσωπικού, σύμφωνα με την παρ. 5β, χωρίς δημόσια
πρόσκληση ακολουθείται η εξής διαδικασία: ο Επιστημονικός Υπεύθυνος εισηγείται στην Επιτροπή Ερευνών
συγκεκριμένου υποψηφίου, αναφέροντας τα τυπικά και
τα ουσιαστικά του προσόντα. Προκειμένου η Επιτροπή
Ερευνών να κρίνει την καταλληλότητα του υποψηφίου
για την συγκεκριμένη θέση, ο Επιστημονικός Υπεύθυνος αιτιολογεί την εισήγησή του βάσει της συνάφειας
των προσόντων του υποψηφίου με την συγκεκριμένη
θέση και της καταλληλόλητας του όσον αφορά την ορθή
εκτέλεση του έργου. Η Επιτροπή Ερευνών αποφασίζει
βάσει της αιτιολογημένης εισήγησης του Επιστημονικού
Υπευθύνου.»
δ) Με την ως άνω προσθήκη το άρθρο 31 αριθμεί πλέον 15 παραγράφους.
ε) Στο άρθρο 32, παρ. 4 προστίθεται στο τέλος η φράση «από ίδιους, εθνικούς, […] πόρους,» και συμπληρώ-
νεται με την αναφορά στην παρ. 3 του άρθρου 246, του
ν. 4957/2022. Ως εκ τούτου, η παράγραφος καταλήγει
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1790/11.04.2025
ως εξής: «[…] τα οποία χρηματοδοτούνται από ίδιους,
εθνικούς, διεθνείς ή ιδιωτικούς πόρους, σύμφωνα με τα
άρθρα 230 και 246 παρ. 3 του ν. 4957/2022».
Ως εκ τούτου τα συγκεκριμένα άρθρα διαμορφώνονται ως κατωτέρω:
ΚΕΦΑΛΑΙΟ Δ’
Απασχόληση προσωπικού στα έργα/
προγράμματα του ΕΛΚΕ
Άρθρο 31
Κατηγορίες προσωπικού - Διαδικασίες επιλογής
και καθεστώς απασχόλησης
1. Κάθε έργο/πρόγραμμα που διαχειρίζεται ο Ειδικός
Λογαριασμός Κονδυλίων Έρευνας εκπονείται από ομάδα
έργου, της οποίας προΐσταται ο Επιστημονικός Υπεύθυνος. Ως μέλη της ομάδας έργου δύνανται να συμμε-
τέχουν: α) μέλη Διδακτικού Ερευνητικού Προσωπικού
(Δ.Ε.Π.), Ειδικού Εκπαιδευτικού Προσωπικού (Ε.Ε.Π.),
Εργαστηριακού Διδακτικού Προσωπικού (Ε.ΔΙ.Π.), Ειδικού Τεχνικού Εργαστηριακού Προσωπικού (Ε.Τ.Ε.Π.)
και υπάλληλοι με σχέση δημοσίου δικαίου ή Ιδιωτικού
Δικαίου Αορίστου Χρόνου του ΓΠΑ, β) μέλη Δ.Ε.Π., Ε.Ε.Π.,
Ε.ΔΙ.Π., Ε.Τ.Ε.Π. άλλων Α.Ε.Ι. της ημεδαπής, γ) ερευνητές
και ειδικοί λειτουργικοί επιστήμονες, καθώς και υπάλληλοι με σχέση δημοσίου δικαίου ή Ιδιωτικού Δικαίου
Αορίστου Χρόνου των ερευνητικών και τεχνολογικών
φορέων του άρθρου 13Α του ν. 4310/2014 (Α’ 258), δ)
επισκέπτες Καθηγητές και επισκέπτες Ερευνητές του άρθρου 171 του ν. 4957/2022, ε) ερευνητές επί συμβάσει
του άρθρου 172 του ν. 4957/2022, στ) Καθηγητές και
Ερευνητές Πανεπιστημίων και Ερευνητικών Κέντρων της
αλλοδαπής, ζ) φοιτητές προγραμμάτων σπουδών πρώτου, δεύτερου και τρίτου κύκλου και μεταδιδάκτορες του
ΓΠΑ, η) πρόσθετο ερευνητικό, εκπαιδευτικό, επιστημονικό, εργαστηριακό, διοικητικό, τεχνικό και λοιπό προ-
σωπικό, που επιλέγεται για την εκτέλεση συγκεκριμένου
έργου ή εργασίας και που μπορεί να παρέχει τις υπηρεσίες του στις εγκαταστάσεις του ΓΠΑ, χρησιμοποιώντας
πόρους και εξοπλισμό αυτού.
2. Με απόφαση της Επιτροπής Ερευνών, κατόπιν εισήγησης του Επιστημονικού Υπευθύνου, εγκρίνεται η
ομάδα έργου κατά τον χρόνο αποδοχής διαχείρισης του
έργου, σύμφωνα με τους ειδικότερους όρους του φορέα
χρηματοδότησης, εφόσον υφίστανται. Με όμοια απόφαση δύναται να αναπροσαρμόζεται η ομάδα έργου καθ’
όλη τη διάρκεια εκτέλεσης του έργου.
3. Αν τα μέλη της ομάδας έργου προέρχονται από κατηγορίες προσωπικού των περ. α) έως ζ) της παρ. 1, η
απασχόλησή τους στο έργο/πρόγραμμα αφορά πρόσθετη απασχόληση (που δεν εντάσσεται δηλαδή στα
καθήκοντα της θέσης εργασίας τους και υπό την έννοια
της παρ. 1 του άρθρου 246 του ν. 4957/2022, όσον
αφορά στα μέλη ΔΕΠ, ΕΕΠ, ΕΔΙΠ και ΕΤΕΠ των ΑΕΙ) που
εγκρίνεται με απόφαση της Επιτροπής Ερευνών, κατόπιν
εισήγησης του Επιστημονικού Υπευθύνου. Η εισήγηση
περιλαμβάνει υποχρεωτικά τη διάρκεια απασχόλησης
και το ύψος των αποδοχών, που πρέπει να είναι εντός
των εγκεκριμένων ορίων του προϋπολογισμού του κάθε
έργου/προγράμματος καθώς και εντός του ανώτατου
ορίου αμοιβής ή άλλων τυχόν περιορισμών εφόσον
υφίστανται.
4. Ειδικώς για τη συμμετοχή προσωπικού των περ. α)
έως γ) της παρ. 1 σε έργα/προγράμματα δεν απαιτείται η
χορήγηση άδειας άσκησης ιδιωτικού έργου επ’ αμοιβή,
σύμφωνα με το άρθρο 31 του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων
Ν.Π.Δ.Δ. (ν. 3528/2007, Α’ 26), εφόσον η απασχόληση
εκτελείται πέραν του ωραρίου απασχόλησής τους. Οι
αμοιβές των μελών του προσωπικού του ΓΠΑ για πρόσθετο έργο δεν συνιστούν συντάξιμες αποδοχές και κατά
συνέπεια δεν υπόκεινται σε εισφορές κλάδου κύριας και
επικουρικής ασφάλισης καθώς και εφάπαξ παροχής σύμφωνα με την ισχύουσα ασφαλιστική νομοθεσία.
5. Η επιλογή πρόσθετου προσωπικού της περ. η) της
παρ. 1 διεξάγεται ως ακολούθως:
α) Με απόφαση της Επιτροπής Ερευνών, κατόπιν εισήγησης του Επιστημονικού Υπευθύνου και απόφαση
του αρμόδιου ανά περίπτωση οργάνου περί ανάθεσης
διδακτικού/εκπαιδευτικού έργου, εγκρίνεται, χωρίς άλλη
διαδικασία, η απασχόληση πρόσθετου προσωπικού που
διεξάγει διδακτικό και εν γένει εκπαιδευτικό έργο στο
πλαίσιο ξενόγλωσσων προγραμμάτων σπουδών πρώτου κύκλου, μεταπτυχιακών προγραμμάτων σπουδών,
επιμορφωτικών και εκπαιδευτικών προγραμμάτων του
Κέντρου Επιμόρφωσης και Διά Βίου Μάθησης (Κ.Ε.ΔΙ.
ΒΙ.Μ.) και θερινών ή χειμερινών σχολείων.
β) Με απόφαση της Επιτροπής Ερευνών, κατόπιν εισήγησης του Επιστημονικού Υπευθύνου, εγκρίνεται, χωρίς
άλλη διαδικασία, η απασχόληση πρόσθετου προσωπικού που διεξάγει εκπαιδευτικό, ερευνητικό, επιστημο-
νικό, εργαστηριακό ή κλινικό έργο, καθώς και τεχνικό
έργο, εφόσον η συμμετοχή του έχει αξιολογηθεί από τον
φορέα χρηματοδότησης ή έχει προταθεί από τον φορέα
χρηματοδότησης ή κρίνεται ως αναγκαία για την ορθή
εκτέλεση του έργου από τον Επιστημονικό Υπεύθυνο.
Κατά τη διαδικασία επιλογής αξιολογούνται τα τυπικά και
ουσιαστικά προσόντα του προσωπικού που προτείνεται
να απασχοληθεί σε έργα/προγράμματα ανάλογα με την
εργασία ή το έργο που του ανατίθεται ανά περίπτωση.
γ) Με δημόσια πρόσκληση που επισπεύδεται με επιμέλεια της Μονάδας Οικονομικής και Διοικητικής Υπο-
στήριξης (Μ.Ο.Δ.Υ.) του Ε.Λ.Κ.Ε., σύμφωνα με τη διαδικασία που περιγράφεται στο άρθρο 244, για το πρόσθετο
προσωπικό που δεν εφαρμόζονται οι περ. α) και β). Κατά
τη διαδικασία επιλογής αξιολογούνται τα τυπικά και ουσιαστικά προσόντα των υποψηφίων, κατ’ αναλογία του
προσοντολογίου του δημοσίου τομέα, ανάλογα με την
εργασία ή το έργο που πρόκειται να τους ανατεθεί ανά
περίπτωση.
δ) Με απόφαση της Επιτροπής Ερευνών, κατόπιν εισήγησης του Επιστημονικού Υπευθύνου, εγκρίνεται, χωρίς
άλλη διαδικασία, η ευκαιριακή απασχόληση προσωπικού, που αμείβεται με παραστατικό παρεχόμενων υπη-
ρεσιών, εφόσον η απασχόλησή του κρίνεται αναγκαία για
την ομαλή εκτέλεση του έργου και η συνολική διάρκεια
της απασχόλησής του δεν υπερβαίνει τους έξι (6) μήνες
ανά έργο/πρόγραμμα και κατ’ έτος.». Το συνολικό ποσό
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1790/11.04.2025
της αμοιβής τους δεν μπορεί να ξεπερνά ετησίως τις
10.000,00 €.
6. Εφόσον ο Φορέας Χρηματοδότησης δεν απαιτεί τη
διαδικασία δημόσιας πρόσκλησης και ο Επιστημονικός
Υπεύθυνος κρίνει σκόπιμη την πρόσληψη πρόσθετου
προσωπικού, σύμφωνα με την παρ. 5β, χωρίς δημόσια
πρόσκληση ακολουθείται η εξής διαδικασία: ο Επιστημονικός Υπεύθυνος εισηγείται στην Επιτροπή Ερευνών
συγκεκριμένου υποψηφίου, αναφέροντας τα τυπικά και
τα ουσιαστικά του προσόντα. Προκειμένου η Επιτροπή
Ερευνών να κρίνει την καταλληλότητα του υποψηφίου
για την συγκεκριμένη θέση, ο Επιστημονικός Υπεύθυνος
αιτιολογεί την εισήγησή του βάσει της συνάφειας των προσόντων του υποψηφίου με την συγκεκριμένη θέση και
της καταλληλότητας του όσον αφορά την ορθή εκτέλεση
του έργου. Η Επιτροπή Ερευνών αποφασίζει βάσει της αιτιολογημένης εισήγησης του Επιστημονικού Υπευθύνου.
7. Μέλη της ομάδας έργου των περ. ζ) και η) της παρ. 1
απασχολούνται δυνάμει σύμβασης εργασίας ορισμένου
χρόνου ή σύμβασης έργου. Οι εν λόγω συμβάσεις συνάπτονται στο πλαίσιο εκτέλεσης συγκεκριμένου έργου/
προγράμματος, συνδέονται με το αποτέλεσμα που παράγεται από το έργο και δύνανται να ανανεώνονται ή
να παρατείνονται με αποφάσεις του Προέδρου της Επιτροπής Ερευνών, κατόπιν εισήγησης του Επιστημονικού
Υπευθύνου, χωρίς περιορισμό, μέχρι την ημερομηνία
λήξης του έργου/προγράμματος, υπό την προϋπόθεση
ότι είναι εντός των εγκεκριμένων ορίων του προϋπολογισμού κάθε έργου ή προγράμματος. Συμβάσεις που
έχουν συναφθεί για τις ανάγκες έργου/προγράμματος
που δεν έχει σαφή ημερομηνία λήξης, δύναται να ανανεώνονται ή να παρατείνονται για χρονικό διάστημα που
δεν υπερβαίνει συνολικά τα πέντε (5) έτη, υπό την προϋπόθεση ότι είναι εντός των εγκεκριμένων ορίων του
προϋπολογισμού του. Αποκλείεται σε κάθε περίπτωση
η αναγνώρισή τους ως συμβάσεων αορίστου χρόνου.
Σε περίπτωση πρόσληψης πρόσθετου προσωπικού
της περ. η) της παρ. 1 κατόπιν δημόσιας πρόσκλησης
σύμφωνα με το άρθρο 244 του ν. 4957/2022, το οποίο
έχει απασχοληθεί στο ίδιο ή άλλο έργο/πρόγραμμα του
ΕΛΚΕ, για τον υπολογισμό του ανώτατου ορίου απασχόλησης των πέντε (5) ετών, λαμβάνεται υπόψη μόνο
η απασχόληση που διανύεται μετά τη νέα πρόσληψη
του προσωπικού.
8. Με απόφαση της Επιτροπής Ερευνών, κατόπιν εισήγησης του Επιστημονικού Υπευθύνου, εγκρίνεται
η απασχόληση ως μελών της ομάδας έργου σε έργα/
προγράμματα, φυσικών προσώπων που έχουν την
ιδιότητα δημοσίου υπαλλήλου σε φορείς της περ. α)
της παρ. 1 του άρθρου 14 του ν. 4270/2014 (Α’ 143),
δυνάμει συμβάσεων έργου, χωρίς άλλη διαδικασία. Το
εν λόγω προσωπικό έχει την υποχρέωση ενημέρωσης
του φορέα του δημόσιου τομέα που υπηρετεί για τη
συμμετοχή του στο έργο/πρόγραμμα και υποχρεούται
να προσκομίσει στη ΜΟΔΥ του ΕΛΚΕ άδεια άσκησης
πρόσθετου έργου επ’ αμοιβή, σύμφωνα με το άρθρο
31 του ν. 3528/2007, με την επιφύλαξη του άρθρου 127
του N. 4957/2022, το αργότερο έως τον χρόνο εκκαθάρισης της αμοιβής του, άλλως η σύμβαση λύεται. Το
προσωπικό του παρόντος αμείβεται με παραστατικό
παρεχόμενων υπηρεσιών και το ύψος των αποδοχών
του δεν δύναται να υπερβαίνει το ανώτατο όριο αποδοχών ανά μήνα, σύμφωνα με την κείμενη νομοθεσία.
Για την καταβολή της αμοιβής τους απαιτείται βεβαίωση από το φορέα κύριας απασχόλησής τους ότι έχουν
δηλώσει τις αμοιβές τους σύμφωνα με την παρ. 3 του
άρθρου 6 του ν. 1256/1982. Για την απασχόληση δημοσίων υπαλλήλων σε έργα/προγράμματα του ΕΛΚΕ του
ΓΠΑ δεν καταβάλλονται ασφαλιστικές εισφορές υπέρ
του Ηλεκτρονικού Εθνικού Φορέα Κοινωνικής Ασφάλισης (e-Ε.Φ.Κ.Α.) για κύρια σύνταξη και υγειονομική
περίθαλψη, παροχές σε είδος και σε χρήμα, σύμφωνα
με το άρθρο 55 του ν. 4509/2017 (Α’ 201).
9. Η διαδικασία επιλογής προσωπικού σε έργα/προγράμματα του ΕΛΚΕ ΓΠΑ ρυθμίζεται αποκλειστικά από
τον παρόντα Οδηγό καθώς και τον ν. 4957/2022 και εξαιρείται από τον προγραμματισμό προσλήψεων προσωπι-
κού Ιδιωτικού Δικαίου Ορισμένου Χρόνου και σύμβασης
μίσθωσης έργου του άρθρου 25 του ν. 4829/2021 (Α’ 166),
της υποχρέωσης έγκρισης του Υπουργικού Συμβουλίου
ή της Επιτροπής της υπ’ αρ. 33/2006 Πράξης Υπουργικού
Συμβουλίου (Α’ 280), τον ν. 4765/2021 (Α’ 6) και το π.δ.
164/2004 (Α’ 134), το άρθρο 93 του ν. 4310/2014 (Α’ 258)
και το π.δ. 164/2024 (Α’ 134).
10. Δεν εγκρίνονται αιτήσεις απασχόλησης προσωπικού με αναδρομικές ημερομηνίες έναρξης.
11. Η επιλογή των διδασκόντων σε προγράμματα
τυπικής και μη τυπικής εκπαίδευσης πραγματοποιείται
από τα αρμόδια διοικητικά όργανα του ΓΠΑ σύμφωνα
με την οικεία πανεπιστημιακή ή τυχόν άλλη διέπουσα
τη σχετική δράση νομοθεσία.
12. Ο ΕΛΚΕ δύναται να καταβάλει αμοιβές για την πρόσθετη απασχόληση σε έργα, υπό τη μορφή ερευνητικού
ή/και διδακτικού έργου, σε εργαζόμενους ή/και απασχολούμενους με οποιαδήποτε μορφή εργασιακής σχέσης/
απασχόλησης στη ΜΟΔΥ, εφόσον υπάρχει σχετική απόφαση της Επιτροπής Ερευνών και εφόσον τηρούνται τα
τυχόν προβλεπόμενα ανώτατα όρια αμοιβών της εθνικής
νομοθεσίας.
13. Στις περιπτώσεις απασχόλησης προσωπικού με
σύμβαση εργασίας Ιδιωτικού Δικαίου Ορισμένου Χρόνου
ή έργου καταβάλλονται σε βάρος του προϋπολογισμού
του έργου και οι κάθε φύσης εργοδοτικές εισφορές που
προβλέπονται από την ισχύουσα νομοθεσία.
14. Οι πάσης φύσεως αποδοχές των απασχολούμενων
σε έργα/προγράμματα του ΕΛΚΕ καταβάλλονται μέσω
της Ενιαίας Αρχής Πληρωμής.
15. Η πληρωμή της αμοιβής του κάθε δικαιούχου πραγματοποιείται σε τραπεζικό λογαριασμό του, που τηρείται
σε οποιαδήποτε τράπεζα.
Άρθρο 32
Θέματα αποδοχών
1. Οι πρόσθετες αμοιβές του υφιστάμενου προσωπικού
του ΓΠΑ υπόκεινται σε περιορισμούς που συνίστανται: α)
στην απαγόρευση υπέρβασης ανώτατου ορίου αποδοχών,
όπως ορίζεται από την ισχύουσα νομοθεσία και β) στην
τεκμηρίωση βάσει χρονοχρέωσης, όταν αυτό επιβάλλεται
από το κανονιστικό πλαίσιο διαχείρισης των έργων.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1790/11.04.2025
2. Η συμμετοχή μελών Διδακτικού Ερευνητικού
Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού
(Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) των Ανώτατων Εκπαιδευτικών Ιδρυμάτων
(Α.Ε.Ι.) σε έργα/προγράμματα των Ειδικών Λογαριασμών Κονδυλίων Έρευνας (ΕΛΚΕ) των Α.Ε.Ι. συνιστά επι-
τρεπτή πρόσθετη απασχόληση, υπό την προϋπόθεση
ότι εκτελούν τα διδακτικά και λοιπά τους καθήκοντα,
όπως αυτά ορίζονται ανά περίπτωση και δεν συνιστά
ή προϋποθέτει την άσκηση επιχειρηματικής δραστηριότητας.
3. Οι πάσης φύσεως αποδοχές και πρόσθετες αμοιβές ή απολαβές που καταβάλλονται προς τα μέλη Δ.Ε.Π.,
Ε.Ε.Π. και Ε.ΔΙ.Π. των Α.Ε.Ι., απαγορεύεται να υπερβαίνουν
το ανώτατο όριο αποδοχών, όπως αυτό διαμορφώνεται
κάθε φορά σύμφωνα με την ισχύουσα εθνική νομοθεσία
(βλ. ενδεικτικά ν. 5045/2023).
4. Δεν εμπίπτουν στο ανώτατο όριο αποδοχών της
παρ. 3 αμοιβές μελών Δ.Ε.Π., Ειδικού Εκπαιδευτικού
Προσωπικού (Ε.Ε.Π.) και Εργαστηριακού Διδακτικού
Προσωπικού (Ε.ΔΙ.Π.), καθώς και ερευνητών και Ειδικών
Λειτουργικών Επιστημόνων (Ε.Λ.Ε.) από τη συμμετοχή
σε κάθε είδους προγράμματα των ΕΛΚΕ των Α.Ε.Ι. και
των ερευνητικών και τεχνολογικών φορέων του άρθρου 13Α του ν. 4310/2014 (Α’ 258), τα οποία χρηματο-
δοτούνται από ίδιους, εθνικούς, διεθνείς ή ιδιωτικούς
πόρους, σύμφωνα με τα άρθρα 230 και 246 παρ. 3 του
ν. 4957/2022.
5. Οι αποδοχές των μελών Δ.Ε.Π., Ε.Ε.Π. και Ε.ΔΙ.Π. για
την απασχόληση σε έργα/προγράμματα που διαχειρίζονται ΕΛΚΕ άλλων Α.Ε.Ι. ή ερευνητικά κέντρα ή τεχνο-
λογικά ινστιτούτα του άρθρου 13Α του ν. 4310/2014
ή άλλους ερευνητικούς οργανισμούς της ημεδαπής,
αποδίδονται προς τον ΕΛΚΕ του Α.Ε.Ι. που υπηρετούν,
εκκαθαρίζονται από αυτόν και καταβάλλονται μέσω
της Ενιαίας Αρχής Πληρωμής. Οι αμοιβές των μελών
Δ.Ε.Π., μελών Ε.Ε.Π. και Ε.ΔΙ.Π. από τη συμμετοχή σε
έργα/προγράμματα υπόκεινται σε παρακράτηση πέντε τοις εκατό (5%) επί του ακαθάριστου ποσού της
αμοιβής τους. Οι παρακρατήσεις αποτελούν ίδιους
πόρους του ΕΛΚΕ, σύμφωνα με την περ. δ) του άρθρου 230.
6. Το συνολικό κόστος απασχόλησης των μελών της
ομάδας έργου ανεξαρτήτως του είδους απασχόλησής
τους, συμπεριλαμβανομένων των πάσης φύσεως κρατήσεων και εργοδοτικών εισφορών, όπως προβλέπονται
από την κείμενη νομοθεσία, βαρύνει τον προϋπολογισμό
του έργου/προγράμματος.
7. Η δαπάνη για αμοιβές του έκτακτου προσωπικού
που απασχολείται σε έργα καθορίζεται βάσει των απαιτήσεων για την ολοκλήρωση του έργου και η αμοιβή του
πρέπει να συνδέεται με τα στάδια υλοποίησης του έργου.
Η Επιτροπή Ερευνών καθορίζει το όριο των μηνιαίων
αποδοχών του έκτακτου προσωπικού που απασχολείται
στα έργα/προγράμματα του ΕΛΚΕ. Το έκτακτο προσωπικό, που απασχολείται σε έργα που χρηματοδοτούνται
από την Ευρωπαϊκή Ένωση και σε συγχρηματοδοτούμενα προγράμματα του ΕΣΠΑ, εργάζεται υπό τις οδηγίες
του Επιστημονικού Υπευθύνου στις εγκαταστάσεις του
Ιδρύματος, εκτός αν προσδιορίζεται διαφορετικά από
το Τεχνικό Δελτίο του έργου.
8. Συνταξιούχοι του Δημοσίου δύνανται να απασχολούνται ως ασκούντες επιχειρηματική δραστηριότητα
και να αμείβονται με τιμολόγιο παροχής υπηρεσιών
στα έργα που διαχειρίζεται ο ΕΛΚΕ, εκτός κι αν συντρέχουν οι προϋποθέσεις του άρθρου 39 παρ. 1 του
ν. 4308/2014 περί πληρωμής με παραστατικό παρεχόμενων υπηρεσιών. Για την καταβολή της αμοιβής
τους, πρέπει να προσκομίζεται στον ΕΛΚΕ η σχετική
δήλωση τους προς την αρμόδια Διεύθυνση Υπηρεσίας Συντάξεων για την απασχόλησή τους. Οι συνολικές
απολαβές αυτών υπόκεινται στον περιορισμό του ανώτατου ορίου αποδοχών της ισχύουσας σχετικά εθνικής
νομοθεσίας. Στο ποσό αυτό δε συμπεριλαμβάνονται
οι αμοιβές από κάθε είδους ερευνητικά και εκπαιδευτικά προγράμματα που εκτελούνται από τον ΕΛΚΕ, τα
οποία χρηματοδοτούνται αποκλειστικά από διεθνείς ή
ιδιωτικούς πόρους.
9. Για τις περιπτώσεις των αλλοδαπών ερευνητών
προερχόμενων από τρίτες χώρες (πλην Ελλάδας και Ευρωπαϊκής Ένωσης), θα πρέπει να προσκομίζεται αντί-
γραφο της βίζας τους. Εάν οι αλλοδαποί ερευνητές (είτε
από ευρωπαϊκές είτε από τρίτες χώρες) προέρχονται από
κάποιο ίδρυμα του εξωτερικού (π.χ. Πανεπιστήμιο, Ερευνητικό Ινστιτούτο κ.λπ.), θα πρέπει να συνυποβάλλουν
και εγκριτική επιστολή του φορέα κύριας απασχόλησής
τους, με την οποία να τους δίνεται η άδεια μετακίνησης
και ερευνητικής εργασίας στο εξωτερικό έναντι πρόσθετης αμοιβής.
10. Σε περίπτωση που ο φορέας χρηματοδότησης
επιβάλλει την τεκμηρίωση της πρόσθετης αμοιβής επί
τη βάσει υπολογισμού χρονοχρέωσης (όπως έργα που
χρηματοδοτούνται από την Ευρωπαϊκή Ένωση, συγχρηματοδοτούμενα έργα ΕΣΠΑ, έργα του Ταμείου Ανάκαμ-
ψης και Ανθεκτικότητας, ΕΛΙΔΕΚ), οι δαπάνες προσωπικού υπολογίζονται με βάση τον πραγματικό χρόνο
που οι απασχολούμενοι διαθέτουν για την υλοποίηση
του έργου. Το κόστος απασχόλησης υπολογίζεται ως το
γινόμενο του μεικτού ωριαίου κόστους απασχόλησης
του φυσικού προσώπου επί του αριθμού των ωρών που
απασχολήθηκε στο έργο. Οι ώρες αυτές καταχωρούνται
στα Μηνιαία Φύλλα Εργασίας, που είτε τηρούνται χειρόγραφα είτε ηλεκτρονικά.
11. Με απόφασή της, η Επιτροπή Ερευνών μπορεί να
θέτει ανώτατη μηνιαία αμοιβή για τους απασχολούμενους τρίτους (μη μέλη του προσωπικού του ΓΠΑ) σε
έργα/προγράμματα που διαχειρίζεται ο ΕΛΚΕ ΓΠΑ, με
την επιφύλαξη του ειδικότερου κανονιστικού πλαισίου
διαχείρισης που ενδέχεται να διέπει ορισμένα έργα. Η
αμοιβή θα πρέπει να ανάλογη των προσόντων και του
αντικειμένου απασχόλησης του απασχολούμενου με
οποιαδήποτε μορφή απασχόλησης (εργασίας/έργου)..
12. Στις Συμβάσεις Εργασίας Ιδιωτικού Δικαίου Ορισμένου Χρόνου η κατάταξη στα Μισθολογικά Κλιμά-
κια και η αμοιβή πραγματοποιείται σύμφωνα με τις
κάθε φορά ισχύουσες διατάξεις περί Μισθολογίου των
απασχολούμενων στο Δημόσιο Τομέα. Σε περίπτωση έργου/προγράμματος που χρηματοδοτείται από
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1790/11.04.2025
ιδιωτικούς, διεθνείς ή ίδιους πόρους, η χορηγούμενη
αμοιβή, καθώς και η κατάταξη σε μισθολογικά κλιμάκια
και η αναγνώριση προϋπηρεσίας στις περιπτώσεις των
συμβάσεων εργασίας Ιδιωτικού Δικαίου Ορισμένου
Χρόνου μπορεί να αποφασίζεται κατά περίπτωση από
την Επιτροπή Ερευνών, υπό το πρίσμα των αναγκών
και δυνατοτήτων του εν λόγω έργου/προγράμματος
και των γενικών προβλέψεων που εμπεριέχονται στην
κείμενη νομοθεσία.
Κατά τα λοιπά ισχύει η υπ’ αρ. 9889/27.12.2023 απόφαση του Συμβουλίου Διοίκησης «Έγκριση Οδηγού Χρημα-
τοδότησης και Διαχείρισης του Ε.Λ.Κ.Ε. Γ.Π.Α. σύμφωνα
με τον ν. 4957/2022» (Β’ 7790).
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 24 Μαρτίου 2025
Ο Πρύτανης
ΣΠΥΡΙΔΩΝ ΚΙΝΤΖΙΟΣ
ΔΙΟΡΘΩΣΕΙΣ ΣΦΑΛΜΑΤΩΝ
(4)
Στην υπ’ αρ. 222/17-02-2023 απόφαση του Δημάρχου
Τεμπών, Ν. Λάρισας, «Αντιστοίχιση των υφισταμένων
κλάδων και ειδικοτήτων του Οργανισμού Εσωτερικής
Υπηρεσίας του Δήμου Τεμπών με τους οριζόμενους στο
π.δ. 85/2022 (Α’ 232) νέους κλάδους και ειδικότητες»,
που δημοσιεύθηκε στην Εφημερίδα της Κυβερνήσεως
(Β’ 1285), στη σελίδα 11260, στον πίνακα «Β. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ
ΧΡΟΝΟΥ-ΠΡΟΣΩΠΟΠΑΓΕΙΣ ΘΕΣΕΙΣ», στη στήλη «ΝΕΟΣ
ΚΛΑΔΟΣ», διορθώνεται:
Από το εσφαλμένο: «ΠΕ ΔΙΟΙΚΗΤΙΚΟΥ ΛΟΓΙΣΤΙΚΟΥ»,
στο ορθό: «ΠΕ ΔΙΟΙΚΗΤΙΚΟΥ ΟΙΚΟΝΟΜΙΚΟΥ».
(Από τον Δήμο Τεμπών)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1790/11.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201790.pdf | Tokens: 30927]